CELEX: 62009CA0132
Language: bg
Date: 2010-09-30 00:00:00
Title: Дело C-132/09: Решение на Съда (трети състав) от 30 септември 2010 г. — Европейска комисия/Кралство Белгия (Неизпълнение на задължения от държава членка — Компетентност на Съда — Статут на Европейските училища — Споразумение за седалище от 1962 г. — Конвенциите от 1957 г. и от 1994 г. — Клауза за подсъдност — Член 10 ЕО — Финансиране на Европейските училища — Разходи за обзавеждане и дидактически материали)

20.11.2010   
            
            
               BG
            
            
               Официален вестник на Европейския съюз
            
            
               C 317/8
            
         Решение на Съда (трети състав) от 30 септември 2010 г. — Европейска комисия/Кралство Белгия
   (Дело C-132/09) (1)
   
   (Неизпълнение на задължения от държава членка - Компетентност на Съда - Статут на Европейските училища - Споразумение за седалище от 1962 г. - Конвенциите от 1957 г. и от 1994 г. - Клауза за подсъдност - Член 10 ЕО - Финансиране на Европейските училища - Разходи за обзавеждане и дидактически материали)
   2010/C 317/15
   Език на производството: френски
   
      Страни
   
   
      Ищец: Европейска комисия (представители: J.-P. Keppenne и B. Eggers)
   
      Ответник: Кралство Белгия (представител: J.-C. Halleux)
   
      Предмет
   
   Неизпълнение на задължения от държава членка — Нарушение на член 1, трета алинея от подписаното на 12 октомври 1962 г. Споразумение между Управителния съвет на Европейското училище и правителството на Кралство Белгия (наричано по-нататък „Споразумението за седалище“) и на член 10 ЕО — Отказ на белгийските органи да поемат разходите за обзавеждане и дидактически материали на Европейските училища — Обосновка, изведена от вътрешния правен ред — Липса на последващи действия или изявления на страните, по смисъла на член 31, параграф 3, букви a) и б) от Виенската конвенция за правото на договорите, поставящи под въпрос Споразумението за седалище
   
      Диспозитив
   
   
               1.
            
            
               Съдът на Европейския съюз не е компетентен да се произнесе по иска на Европейската комисия, предявен на основание член 226 ЕО във връзка с член 10 ЕО с мотива, че Кралство Белгия не било изпълнило задълженията си по Споразумението за седалище, сключено на 12 октомври 1962 г. между Управителния съвет на Европейското училище и правителството на Кралство Белгия.
            
         
               2.
            
            
               Осъжда Европейската комисия да заплати съдебните разноски.
            
         
      (1)  ОВ C 153, 4.7.2009 г.